Paulos und Tapiam an Nepheros. Ophellios und die Mitbrüder des Klosters Hathor
Material: papyrus
Place: Alexandria
Categories: Brief (privat)
Paulos und Tapiam an Ophellios und die Mitbrüder des Klosters
Krankheit
beabsichtigte Reise
Brot
Grüße
Ὀφελλί[ῳ καὶ τοῖς λοιποῖς ἀ]γαπητοῖς 
ἀδελφ[ο]ῖ[ς] Π[α]ῦλ[ος] καὶ Ταπιὰμ 
ἐν κῳ χαί. 
προηγουμένως εὐχόμεθα νυκτὸς 
καὶ ἡμέρας ὑγιαίνουσι ὑμῖν ψυχῇ καὶ 
σώματι τὰ παρʼ ἡμῶν γράμματα ἀποδοθῆναι, 
ἔπειτα καὶ νῦν ὑπομνῆσαι ὑμῶν τὴν φιλαν
θρωπίαν ὅπως ἐν ταῖς εὐχαῖς ὑμῶν 
μνημονεύσηται ὀνομάσαι ἡμᾶς διὰ τὴν 
ξενειτίαν ἡμῶν καὶ των παιδιων ἡμῶν. 
ἐγὼ γὰρ ἡ Ταπιὰμ ἐνόσησα καὶ ἔτι ἀνάκειμαι. παρα
καλοῦμεν οὖν, εὔξασθαι ὑπὲρ τῆς ὁλοκληρίας 
ἡμῶν· καὶ γὰρ πρὸ τούτου τὰ παιδία ἡμῶν ἐνόσησαν 
καὶ διὰ τὰς εὐχὰς ὑμῶν ἐπαύσαντο. πιστεύο
μεν γὰρ ὅτι ὁ κύριος ὑμῶν δικαίων ὄντων 
ἀκούσεται. καὶ ἡμεῖς γὰρ ἐν τῇ οἰκίᾳ ἑαυτῶ 
τὸ τέλος σχεῖν εὐχόμεθα καὶ ἔγγιστα 
τῶν ἰδίων ἀπαλλαγῆναι τῆς ταλαιπωρίας 
τοῦ κόσμου θέλομεν, εἴπερ καταξιοῖ ἡμᾶς 
ὁ δεσπότης σωθῆναι ἐν τῇ ξενειτίᾳ ἡμῶ. 
σὺ δέ, κύριε ἄδελφε Νεφερώ, ὀλείγα 
ἡμῖν ψωμία ἀπὸ τοῦ σίτου τοῦ χρεωστεῖ 
Παπνοῦθις ποίησον καὶ ἀπόστειλον ἡμῖ 
ἵνα εὕρω μετὰ τῶν παιδίων μου· θέλω 
γὰρ σὺν θεῷ ἀνελθεῖν πρὸς ὑμᾶς 
καὶ ἐν τῷ πλοίῳ ἔχειν. ἀσπαζόμεθα τοὺς 
ἀγαπητοὺς ἀδελφοὺς πάντας κατʼ ὄνομα καὶ τὰς 
παρθένους τοῦ θεοῦ καὶ τὸν πατέρα ἡμῶν 
Ὡρίωνα καὶ τὴν μητέρα Τιενὸρ καὶ Πῖναν 
καὶ τοὺς λοιποὺς ἀδελφοὺς ἡμῶν πάντας
κατʼ ὄνομα, ἐρρωμένους ὑμᾶς διὰ παντὸς ψυχῇ καὶ σώματι 
 ἡ θεία πρόνοια φυλάττοι.
κ[υ]ρίοις μου ἀγαπητοῖς ἀδελφοῖς Νεφερῷ καὶ Ὀφελλίῳ καὶ τοῖς λοιποῖς 
Παῦλ[ος ]<gap/>